
Tibi, Beatissime Pater, Tibi profecto levidensis 
licet, tenuique admodum filo deducta oratiuncula 
isthaec mea debebatur; Christ enim sanclissimam 
divinitatem tot, tantisque et occultis, et apertis 
machinationibus a maleferiatis hominibus impiis, 
et scelerosis, his nostris temporibus, oppugnatam 
eloquitur, ac propugnat. Eam vero ipsam divini- 
tatem divus Petrus Apostolorum princeps, cujus ipse 
amplissimam personam, ac vices summa sanctiltate, 
et religione geris, ac tueris divino certe numine 
afflatas mortalium primus et intima animi persua- 


sione credidit, et clara, ingenuaque testificatus est 
confessione cum ait: 7 es Christus filius Dei 
vivî. Quam ob praeclaram sane confessionem am- 
plissimum illud continuo consecutus est praemium, 
ut Petra, quam super Ecclesia deinceps erat aedi- 
ficanda, et alterum a Christo fundamentum nullis 
neque humanis, neque stygiis opibus, labefactan- 
dum aliquando fuerit divinitus constitutus. Nec mi- 
nori sane pietate , atque constantia Tu quoque , 
Beatissime Pater, adversus novos aetatis hujus in 
pejus usque labentis Christo infensissimos Scribas, 


et Pharisaeos Chr:stum ipsummet verum Deum , 
et hominem asserendum , ac vindicandum curas. 
Neminem quippe Catholicorum fugit, quanta dies, 
ac noctes cum ceterarum rerum, quae ad oplimam 
Christianae totius Religionis disciplinam spectant, 
ium vero imprimis ut integra , et incorrupla de 
Christi divinitate, et sanctissimae ipsius Parentis 
perpetua virginitate servetur fides, cura, cet solli- 
citudine distinearis. Quam satis cognitam , atque 
omnibus perspeciam iuam pro fidei integritate tuen- 
da sollicitudinem et prompte conjecla in pestiferos 


passim grassantes libellos, eorumque auctores ana- 
themata, et publicae ad Deum ubique locorum in- 
diciae supplicationes, et gravitatis, officii, et apo- 
slolicae caritatis plenae litterae ad universi Chri- 
sliani orbis Episcopos datae multo clarius, ac ma- 
nifestius declarant. Et ego (si quid mea nullius 
hominis valet opinio ) divina providentia et con- 
silio factum esse arbitror, ut tuus, Bealissime Pa- 
ter, ponlificatus in haec potissimum telerrima , 
reique Christianae adversa tempora incideret, quod 
tanta id actalis dominanlium errorum pravitas , 


tanta vivendi licentia, atque intemperantia tua im- 
primis sapientia, atque animi firmitate fuerat con- 
stringenda, et, Deo juvante, penilus exterminanda. 
Rt re quidem vera. Te imprimis agente, impel- 
lente, atque incitante permoti quaquaversus Catho- 
lici universi per eruditas, ac pias ad plebes ubi- 
que locorum habitas conciones, per doctissimas cu- 
Juslibet ‘generis scripturas tam strenue , tamque 
acriter ad coarguendos, ac diffringendos cosdem 
grassantes errores aggressi sunt, ut multo solidio- 
res, atque illustriores oppugnatae veritales effice- 


rentur, et majori studio, atque observantia in Chr:- 
stum Jesum, et in Virginem matrem populorum 
animi accenderentur. Ipsi quoque, cui certe, ut- 
pote Ecclesiae administro, in tantis Christianae fi- 
dei tentationibus, ac periculis, in tanta pro ea 
tuenda decertantium strenuitate , cessare , atque 
omnino facere turpissimum foret, ut aliquantulam 
in rem praesentem operam conferrem, de Christo 
vero Deo ineruditam istam, atque inelegantem ora- 
tiunculam conscribere, et per typos e vulgare ani- 
mum induxi. Atque ea quidem si styli tenuitate, 


sententiaruam, verborum , aliarumque oratoriarum 
exornalionum paupertale minus ipsa per se pro- 
banda sit, argumenti tamen religione, ac sancli- 
tate legentium plerisque minime ingratam futuram 
spero. Pro iua vero , Beatissime Pater, perspecta 
in omnes humanitate, ac benignitate, et incredi- 
bili, quo assidue detineris, Fidei depositum inte- 
grum, atque incorruplum custodiendi studio, ac 
sollicitudine, qui nimirum ad recte sentientes ca- 
iholicos magis ac magis in file eadem confirman- 
dos, cujuslibet generis lucubrationes, eodem spe- 


ctantes non modo perbenigne excipere, sed et lau- 
dare, et amplissimis praemiis soles auctorum dili- 
gentiam remunerari, Tibi inquam hanc ipsam mi- 
seram, et jejunam opellam gratam et jucundam 
cessuram , si confidam, audaciae haud mihi tri- 
buendum est. Quamobrem Tibi optimo jure debi- 
tam summa, qua par est, reverentia humillime si- 
sto, nuncupo , ac dedico : Te vicissim ut aequis 
oculis intueare comiter excipias meique in Chre- 
stum Jesum, cujus vices perbelle suslines, in Te, 
in istam Apostolicam Sedem, in Ecclesiam univer- 


sam religiosissimi animi sincerum pignus habeas, 
precor, obtestorque, proque hac mea ingenua ca- 
tholicae caritatis testificatione , si nihil aliud, ut 
bene mihi, meisque propinquis, auditoribus, rebus, 
ac studiis dicas pedes osculatus vehementer etiam 
atque etiam precor , quaesoque. 

Cum maximas, maximeque luctuosas, quibus multis ab- 
hinc annis publice , ac privatim conflictamur, calamitates, 
et gravissima universae hominum societati illata vulnera sa- 
pientissimis nostris novarum rerum artificibus, et machina- 
toribus debemus; tum vero imprimis plurima in philosophi- 
cas, theologicas, ceterasque nobilissimas disciplinas invecta 
errorum portenta. Eorum namque improbitate ac nefariis 
consiliis effectum est, ut passim ab omnibus leges contem- 
nerentur, magistratus negligerentur, yirtutes jacerent , vi- 
tia exsultarent, ut nulla neque honestatis, neque pudoris, 
neque officii ratio haberetur , nulla esset amicitiac fides , 
nulla aetatum , necessitudinum, ac dignitatum verecundia, 
nulla a flagitiosis hominibus, aut personarum, aut fortuna- 
rum publica et privata securitas; contra vero ad rapinas, 
ad latrocinia, ad quaecumque perpetranda facinora facilior, 
ac liberior iis aditus pateret, atque adeo optime constitutae 
civitates, et privatorum familiae impune diripereutur , de- 
popularentur, et e pulcherrimo suo statu turpissime detur- 
batae in omne calamitatum, atque aerumnarum genus deji- 
cerentur. Eo demum miseriarum devenimus , ut humanac 

societatis non modo nervos, atque ossa, sed etiam colorem 
prorsus amiserimus. At vero multo magis, ac magis dolen- 
dum est, quod scientiarum principem illam philosophiam 
tanta opinionum, ac sententiarum perversitate foedarunt, ut 
quae vitae dux, virtutis indagatrix, expultrixque vitiorum 
jure optimo semper fuit habita ad temeritatem, impietatem, 
atque impudentiam turpissimam coacta sit facem praeferre. 
De Deo autem, rebusque divinis tam praepostere, tam im- 
pie, tam absurde locuti sunt, ut divino primum consilio 
stabilitam, tum eruditissimorum Doctorum studio, ac labo- 
re, nec non sapientissimis Conciliorum sanctionibus  fir- 
matam Theologicam omnem depravarint, et everterint oe- 
conomiam, et Deum ipsum non ex hominum opinione tantum 
delere, sed ex ipsis animis penitus insitum, atque impres- 
sum evellere, et eradicare sint conati. Quot enim, quamque 
importuna errorum monstra in praecipuas Catholicae Reli- 
gionis veritates sint miserrimae id aetatis nostrae ubique 
gentium debacchata, refugit animus non modo commemo- 
rare, sed etiam cogitare. Vobis autem religiosissimis viris, 
qui et ca probe nostis, et summopere abominamini, nequid 
in ipso statim Orationis vestibulo afferam molestiae , heic 
loci necesse est praetermittam.  Verumenimvero, quod caput 
est omnium, ceteramque insanissimam ducit familiam por- 
tentosum illud monstrum est, quod vetustate jam vietum, 
et eruditorum Doctorum gravissimo stylo confossum per ine- 
ptissimum nebulonem nescio quem Herxnesruw Renanum e tar- 
tareis umbris ad splendidissimam Catholicae fidei funestan- 
dam sua tabe lucem revocatum est. Cerebrosus videlicet, et 
Capitalis iste homo in Parisiensi studiorum universitate He- 
braicae linguae Professor, ut suam in ca lingua lutalentam 
peritiam jactitaret, et famosum ad praesentes, ac posteros 

sibi nomen compararet, per putidissimum , et ineptiarum 
plenum libellum divinissimam Christo, qui splendor, et Ver- 
bum est Patris, et figura substantiac ejus, Divinitatem per 
summam impudentiam ausus est abjudicare. Ad cujus sane 
pestilentissimi libelli notitiam vehementer permoti omnes re- 
cte sentientes catholici liberrima primum in auctorem , ut 
debuerunt, indignatione exarserunt: tum vero quod hoc tam 
prodigioso erroris commento firmissimum, ac princeps totius 
Christtanac Religionis fundamentum , quo sine nequaquarai 
ea, ne temporis quidem momento, stare potest, attentaha- 
tur, ad illud per doctissimas lucubrationes, subtilissimas 
disputationes, et cujuslibet generis scripturas coarguendum, 
ac diffringendum omnes ingenioram suorum vires, ac robur 
converterunt. Ne vero simplicium mentes perverterentur, 
publicis ad Deum, ut tam grave a fideli suo populo aver- 
runcaret pestem, ubique locorum precibus fusis, et oppor- 
tunis in rem habitis ad plebes concionibus provisum est. 
Tam laudabili hac totius Ecclesiae sollicitudine, atque stu- 
dio nos quoque excitati, qui «in hoc pietati, ac musis sacro 
domicilio diligentissimorum moderatorum cura, atque indu- 
stria ad omnem virtutem, ac Religionem educamur, et quo- 
tidiana ad proelianda proclia Domini palaestra exercemur, 
ut in tantam, tamque divinam de Christ divinitate verita- 
tem non propugnandam magis, quam latinae linguae ele- 
gantia, Oratoriae elocutionis luminibus, poetica festivitate, 
ac splendore illustrandam nostram symbolam conferremus, 
idem hoc argumentum academicis hisce nostris exercitatio- 
nibus curavimus attexendam. Hujas autem Orationis difli- 
cilius est cxitum, quam principium invenire : tanta enim 
mihi ad dicendum aggredienti rerum copia ante oculos oh- 
versatur, ut unde potissimam exordiar, quid prius , quid 

posterius eloquar, quam faciliorem, atque expeditiorem in 
immenso isthoc excurrendo campo teneam viam penitus 
ignorem. Illud unum certum, ac deliberatum mihi est, quod 
et satius, ac tutius esse arbitror eorum, qui in eadem hac 
arena non sine magna cum laude decertarunt , rationem 
sequi. Quod nobis ne crimini tribuatur, heic aperte, atque 
ingenue praefari non dubitamus in pervetusta, et pervulgata 
quaestione, quae toties propugnata feliciter, et constabilita 
est, nihil novi, sed ab aliis, atque aliis dicta et celebrata 
novo dicendi genere allaturos. Et quoniam cum levissimo 
adversario res est, qui verbis magis, ac nugis, quam rebus 
delectatur, solidioribus sacrorum Bibliorum, atque incorru- 
ptae Theologiae magna ex parte posthabitis testimoniis, et 
ce ratione praccipue petitis argumentis Jesum Christum Deum 
rerum de Deo vero et habendum, et colendum postquam, 
Deo ipso jauvante, demonstraro , tum recreationis potius , 
quam decretorii certaminis gratia lusoria cum adversario 
tantisper arma ventilabo. Vos interea adeste animis, Audi- 
tores, adeste, qui a Christiana Religione optime semper ste- 
listis, me de Christo Deo, qui Religionis ipsius et Conditor, 
et summus est finis, ct absoluta perfectio, perorantem dili- 
genter attendatis, et vestra humanissima benignitate, ac suf- 
fragatione sustineatis oportet. At tu, Jesu Christe, qui factus 
es nobis virtus, et sapientia a Patre, qui unicus es magister, 
qui vera es lux, quae iluminat omnem hominem venientem n 
hunc mundum, qui veterum prophetarum ora aperire solebas, 
totque obligatas quondam mutorum linguas exsolvisti, Tu 
meam hodierna die (quoniam tua res agitur) mentem illustres: 
tu linguam, quaeso meam expolias, ac moderere ut de Te 
quaccumque magis sancta, et recta sunt, digna, et justa sunt, 
el sapiam, et sentiam, et sincero ipse corde credam, et alii 


ut sapiant, sentiant, certissimeque tenenda arbitrentur, ef- 
ficiam. 

Et primum quidem: ut a suis rem principiis ducamus, pro 
certo illud exploratoque habendum est, neque scelestissimum, 
neque flagitiosissimum, neque perditissimum, at innocentis- 
simum , integerrimum , continentissimum hominem Jesum 
Christum extitisse. Tantam enim praesetulit semper vitae, 
morumque innocentiam, abstinentiam, integritatem, mode- 
stiam, ut quotquot cum intuebantur, aut cum eo tantisper 
versabantur, in summam continuo hominis admirationem , 
atque existimationem adducerentur, et ad omnem pietatem, 
ac virtutem excitarentur. Quin ipsi infensissimi Hebraeorum, 
Scribae, ac Sacerdotes, qui ad illius labefactandam famam 
e minimis quoque rebus occasionem arripere conabantur ; 
nullam ei neque fraudem, neque avaritiam, neque crudeli- 
tatem, neque perfidiam, neque petulans dictum potuerunt 
unquam objicere: et caetera populi multitudo, et ethnici ipsi, 
qui Hebraeos inter versabantur ut sanctissimum Prophetam 
e Coelo divinitus delapsum existimabant, ac venerabantur, 
incredibili prosequebantur benevolentia, ad eum et viden- 
dum, et audiendum , et quocumque pergeret , sequendum 
inflammato studio rapiebantur. Nulla videlicet aut itinerum 
asperitate, aut locorum difficaltate , aut domesticorum ne- 
gotiorum cura, aut cibi, et necessariae quietis capiendae 
sollicitudine , aut aliis id genus impedimentis ab eo asse- 
ctando ne temporis quidem momento poterant dimoveri. In 
cunctis suis, suorumque necessitatibus ad eum velut ad gra- 
tiosissimum apud Deum patronum ibant supplices, ab illius 
ore, nutuque pendebant, ingentem ab illius praesentia , et 
familiari consuetudine lactitiam , voluptatemque capiebant. 
Quod si minimum quid peccasset, aut offendisset aliquando; 

et praesentes coarguissent, et longo tot saeculorum decursu 
detectum ad aliorum notitiam in lucem posteri, apertumque 
protulissent. Atque id eo magis, quod impiissimi per omnes 
aetates homines extiterunt , qui pestilentissimas de Christo 
opiniones comminisci, et gentes inter differre non dubita- 
runt. Àt vicissim non modo sanctissimi Evangeliorum Scrip- 
tores, quorum, utpote Christi discipulorum suspectum potest 
esse testimonium , sed ex ipsis hebraeis adversariis Philo , 
et Josephus ut absolutissimum vitae, morumque respicien- 
dum omnibus exemplar in suis Christum historiis descripse- 
runt. Quin imo non defuerunt ex ethnicis ipsis, quorum alii 
summis cum laudibus extulerunt, divinis alii honoribus af- 
fecerunt, domesticis alii suis laribus Diis accensuerunt. At 
vero idem hic Jesus Christus, qui tanta praestitit probitate, 
continentia, ac sanctitudine, sese Dei filium, verumque, at- 
que adeo unicum Deum esse perpetuo affirmavit , ardenti 
studio illud semper egit, in hoc elaboravit, huc omnia sua 
dicta, et praeclare facta, huc universam probatissimae suae 
vitae rationem retulit , ut Deus ab omnibus et haberetur , 
et diceretur, et coleretur. Et re quidem vera, ut nonnulla 
in hujus argumenti confirmationem delibemus ad divinum 
istud consilium ignominiae, egestatis, ac molestiarum pleha 
illa Christi nativitas referenda est, cum in vilissimo, ac sor- 
didissimo stabulo inter duo bruta, et stupida animalia mi- 
serrimus infantulus jacebat, et confertos coelicolarum choros, 
ut mellifluam simphoniam modulantes sibi plauderent, atque 
acclamarent, praesto esse jubebat, et inusitati sideris splen- 
dore e longingua Orientis regione tres opulentissimos, et sa- 
pientissimos reges excitabat, qui sidere eorum duce ad Bet- 
lemiticam speluncam simul ac pervenere, omni posita regia 
majestate, ad illius sese pedes abiecerunt, et humillime ve- 

nerati pretiosissimis auri, myrrhae, ac thuris oblatis munc- 
ribus eumdem ut regum regem, mortalem hominem, ac sum- 
mum Deum agnoverunt. Ad illud divinum consilium formi- 
dolosa, ac repentina e Betlehem Christi demigratio , cum 
herodianae crudelitatis declinandae gratia in AEgyptum con- 
cedere jussus est, quam sane regionem falsis scatentem nu- 
minibus, ubi primum Christus attigit, ab illius veri scilicet 
Dei conspectu omnia inanium Deorum simulacra contremue- 
runt. Ad illud divinum consilium referenda sunt et clarissi- 
ma illa vox, quae de Christo lustralibus Iordanis undis per 
Ioannem Baptistam abluto e Coelo repente intonait: Hic est 
filius meus dilectus, in quo mihi bene complacui; et amplis- 
simum Divo Petro tributum praemium, qui nimirum ob li- 
beram, atque ingenuam Christi divinitatis confessionem ce- 
terorum Apostolorum princeps, et alterum ab ipsomet Chri- 
sto nullo unquam neque humano, neque tartareo molimine 
labefactandum Ecclesiae fundamentum est constitutus. Ad 
illud consilium referendae sunt, quas inde ab ineunte duo- 
decim annorum aetaie divina sapientia refertas , ad popu- 
lum habuit Christus conciones , et ad sapientissimos scri- 
bas, ac doctores disputationes, quibus tanta evidentia suam 
probavit divinitatem ut et simplicem populi turbam ad in- 
gentem sui venerationem incitarit, invidos vero scribas coe- 
gerit illico conticescere. Ad illud consilium innumera , et 
portentosa, referenda prodigia sunt ad communem omnium 
utilitatem a Christo cunctis admirantibus perpetrata cum 
vita jam perfunctos, a Daemonibus exagitatos, variis insa- 
nabilium morborum molestiis oppressos, perturbati maris 
tempestates uno vocis imperio, et oculorum nutu ad vitam, 
ad sanitatem, ad tranquillitatem extemplo revocavit. Ad 
illud consilium referenda est illa ex homine in Deum ma- 

nifestum splendidissima, ac repentina metamorphosis, cum 
in summo Taborris vertice inter Moiseten, atque Eliam Chri- 
sto constituto, Petro, Joanne, et Jacobo inspectantibus, Apo- 
stolorum praecipuis, tanto insitae divinitatis lumine, atque 
splendore et facies, et totum ipsius corpus perfusum, et col- 
lustratum est, ut sacro prae horrore mons contremuerit, a 
nimia locum ipsum claritate coruscantem in coelestem pio- 
rum sedem mutatum , ac versum existimares , tam novae, 
tamque insolentis rei miraculo exterrefacti ad terram e ve- 
stigio venerabundi sese prostrarint: non enim mortalem, ut 
ante, hominem, sed immortalem Deum, Deum ipsum videre 
sibi videbantur. Quam verissime conceptam Apostolorum 0- 
pinionem AEternus ipse Genitor confirmavit eadem coelitus 
demissa voce, atque ea, quae supra Jordanis fluenta audita 
fuit: Hic est filius meus dilectus, in quo mihi complacui, ipsum 
audite. Ad illud consilium demum, ut coetera omnia, silentio 
praetereamus, ea imprimis referenda est, quam omni con- 
tumeliarum, acerbitatum, ac miseriarum genere turpissimam, 
atque atrocissimam in montis maxime omnium ignominiosi, 
confertissima insanientis, et convitiantis populi, ac militum 
multitudine stipatus pro communi mortalium reparatione , 
ac salute Christus occubuit mortem. Quamquam enim abo- 
minatae crucis extremo supplicio inter binos famosos latro- 
nes, supra quam dici potest, discruciatus moriebatur, oc- 
culta tamen, et sane quam metuenda potentia Coelum, ac 
terras ad lamentabilem sui commiserationem adeo commo- 
vit, et concitavit, ut Solis, ac Lunae e vestigio obscurata 
sint lumina, judaici templi in duas partes discissum sit ve- 
lum, multa e sepulchris, ubi jamdiu jacuerant , in lucem 
prodierint corpora mortuorum, ac densissimae factae sint te- 
nebrae super terrarum orbem universum. Qua quidem ve- 

hementissima totius ingemiscentis naturae commotione per- 
moti, ac perturbati, qui aderant Judaei admissi tam nefandi 
facinorosis poenitentia adducti percutientes pectora sua ex- 
clamare derepente pulcherrimamque, ac verissimam confes- 
sionem confiteri coacti sunt: Vere filius Dei erat iste. 

Jamvero quem vestrum latet, Auditores, summae, atque 
intolerandae impietatis, improbitatis, et vitiorum extremum 
esse divinos sibi honores arrogare? Capitalium namque sce- 
lerum funestissima origo, et blanda nutricula semper habita 
est superbia. E superbia nimirum fastus, inanis gloriolae 
appetentia, audacia, obtrectatio, insolentia, e proprio veluti 
fonte derivantur: e superbia habendi, ac dominandi insolens 
cupiditas, praeceps, ac furiosa iracundia, effraenata injurias 
persequendi voluntas, recta suadentium contemptrix pervi- 
cacia proficiscuntur: e superbia legum, ac magistratuum con- 
temptus, natu majorum negligentia, aequalium invidia, ac 
despicientia, ad alios evertendos , et ex aliena sibi ruina 
existimationem, atque honores comparandos, calumniarum, 
ac fraudum machinatio, odia, inimicitiae, simultates, atque 
alia id genus vitia non pauca enascuntur. Si igitur, quoad 
heic in terris versatus est, omni virtutum laude antecelluit 
Christus, cum sese Dei filium, verumque Deum esse affir- 
mavit, ac divinis operibus comprobavit, nemo est, ut equi- 
dem arbitror, tam vecors, tamque agresti, ac duro ingenio, 
qui non sentiat, ac probe non intelligat, revera, summo- 
que jure Christum habendum, et confitendum, et colendum 
Deum esse. 

Agite vero dum, quod in dubium omnino vocari non pot- 
est, confiteamur necesse est, per suam quemque doctrinam 
homines internosci, quidque de unoquoque sentiendum, ex 
ejus aut scriptis, aut sermonibus dijudicari. Quam sane ma- 

gnopere probandam sententiam brevissimo illo effatu suo , 
loquere, ut te videam, minime ineptus philosophus Aristippus 
confirmavit. Hinc enimvero Plato , Aristoteles, Pytagoras , 
Socrates, Pericles, Demosthenes, Hyppocrates, Hesiodus, Ho- 
merus, Livius, Tullius, Maro, aliique vetustae antiquitatis 
nobilissimi scriptores per operosa, quae posteris tradidere, 
magna doctrinarum omnium laude praestantia volumina di- 
vinum, atque immortale sibi nomen pepererunt. Verum iidem 
ipsi auctores ingeniorum feracitate, lucubrationum excellen- 
tia, documentorum utilitate tam praeclari etsi permulta splen- 
dide, sapientes, pulchre, recte invenerint, definierint, affir- 
marint, incredibile dictu tamen est, quot falsis, quot ab- 
surdis, quot a recta ratione, et a veritate longe aberranti- 
bus sententiis suas passim scripturas deturparint. In magna 
videlicet rerum plurimarum ignoratione, in magna errorum 
perversitate, in maxima circa summi boni, verique Dei no- 
titiam, primacvam hominis originem , finem ultimum , ac 
sinceram beatitudinem, incorruptam morum honestalem, a- 
liasque generis ejusdem gravissimas veritates in maxima , 
inquam, opinionum pravitate, ac varietate versabantur; ut 
binas secum invicem repugnantes, summae rationis, consi- 
liique participem alteram , fatuitatis , stultitiaeque plenam 
alteram sub uno, codemque corpore existimes in illis men- 
les exlilisse. 

Ecquis autem sanctissimam Christà doctrinam digno lau- 
dum praeconio prosequatur? In quam videlicet commentan- 
dam, explicandam, atque illustrandam cunctarum gentium, 
atque actatum ingeniosissimi quique homines suas omnes vi- 
res, cogitationes, ac navitatem contulerunt. Ad quam solidius 
stabiliendam , et confirmandam tot in amplissimis conciliis 
sapientissime, et gravissime consulta sunt, et decreta. Quae 

acerrimis licet disputationibus in publicis Academiarum con- 
gressibus disceptata sit, et ad severissimam trutinam revo- 
cata, nihil tamen unquam ir ea pravum quid, aut perver- 
sum, nihil minus caute, aut inconsiderate, nihil prorsus re- 
prchensione dignum offensum, aut inventum est: at omnia 
vicissim incredibilis sapientiae, ac sanctitudinis ad miracu- 
lum referta. Sumite, amabo vos, Auditores, tantisper in 
manus Evangeliorum librum, a prima ad extremam pagel- 
lam diligenter evolvite, attente lectitate , studiose conside- 
rate: fieri profecto nequaquam poterit quin a sceleris cujus- 
cumque affectiene abductos continuo ad pietatem, honesta- 
tem, ac virlutem vehementer etiam atque etiam accensos, 
et inflammatos vosmetipsos non sentiatis: tantum in divino, 
et coelitus allato illo libro est sententiarum pondus, et gra- 
vilas, tanta verborum perspicuitas, tanta persuasionis vis, 
atque efficacitas. Quae sane omnia mente facilius concipere, 
quam verbis queas significare. Nullum hominum genus est, 
nulla vitae conditio, nulla aetas, quae peculiaria , sibique 
propria ad bene , beateque vivendum conducibilia ibi non 
inveniat documenta. Ibi ad graviores, ac molestiores levan- 
das ac persanandas animorum aegritudines praesentissima 
praescribuntur remedia. Ibi justitiae, temperantiae, pruden- 
tiae, et virtutum coeterarum incorrupta principia, et expresse 
statuuntur, et facillime explicantur. Ibi sanctissima adversus 
Deum, et alios quoscumque in nosmetipsos, quae debemus, 
officia primo statim oculorum intuitu sese praebent aspe- 
ctanda. Atque haec planiora, magisque perspicua ut fiant, 
infelicissimum mortalium statum, ante Christi quam per to- 
tum terrarum orbem Evangelium propagaretur, vobiscum 
una reputate. Miserum me! refugit animus non modo com- 
memorando, sed etiam cogitando ingentem, et prodigiosam 

flagitiorum, atque errorum colluvionem, quae ubique loco- 
rum grassabatur , effraenatam vivendi licentiam , insanien- 
tem in mutuas suipsorum caedes ferocitatem. Nihil usquam 
sancti, nihil recti, atque honesti, nullus erat pudori locus, 
nullam per cam tempestatem fides, nulla pietas, nulla reli- 
gio; omnia divina, atque humana aut ignorata omnino, aut 
passim neglecta, contempta, violata. Neque Scytharum so- 
lum, Sarmatarum, Medorum, Assyriorum, aliaeque gentes 
hujuscemodi ab omni humanitatis cultu abhorrentes, verum 
etiam ipsi optimarum artium, ac disciplinarum cultura per- 
politi Graeci, ac Romani gravissima, ac turpissima opinio- 
num, ac morum perversitate distinebantur. Utque suis liberius 
insanis cupiditatibus velificarentur, vitiosissimos quosque Deos 
et adorandos, et imitandos per summam impudentiam effin- 
xerunt, et consecrarunt. At Christ Evangelii ut primum gen- 
tibus lux affulsit nova extemplo quaquaversus humanitatis, 
honestatis, integritatis, continentiae lux oborta est, novus 
rerum ordo visus est affulgere. Tunc primum revera ab 
agresti vivendi ratione , ab impietate, ab impudentia , ab 
ferocia, a pervicacia, ab audacia, ab insolentia , a vitiis 
omnibus, atque ab interitu, ad humaniorem cultum, ad pie- 
tatem, ad pudorem, ad lenitatem, ad modestiam, ad comi- 
tatem, ac benignitatem, ad virtutes, et ad vitam integrae 
sunt gentes revocatae. Verumenimvero quisnam reperietur, 
nisi communi sensu plane careat, qui tam excellentem, tam 
sanctam, tam intaminatam, ac divinam prorsus doctrinam 
e divino fonte profluxisse non fateatur, et de Christi doctri- 
nae illius auctoris divinitate in certissimam opinionem con- 
tinuo non adducatur? Ita profecto est, Auditores, ita est : 
e Coelo, e summi Parentis sinu, unde ipsum Verbum ante 
omnem saeculorum memoriam, genitum fuit, expressam ad 

terras detulit divinam illam suam doctrinam, qua nec san- 
ctior, mec praestantior, nec divinior unquam alia extitit , 
nec esse, aut excogitari poterit aliquando. 

Atque illad quoque hoc in loco mecum expendatis licet : 
per quos videlicet viros, quibusque artibus tam late, tam 
celeriter, tantaque felicitate eadem illa doctrina, quae ni- 
mirum dogmatum sanctitate, ac praeceptorum severitate hu- 
manis cupiditatibus maximopere adversatur , evulgata sit, 
et propagata. Non armorum strepitu, non militum robore, 
non per ingeniosissimos viros; at contra per duodenos ine- 
ptos homines, nulla generis nobilitate commendatos, nullis 
philosophiae institutis, nulla dicendi arte illustres, nulla no- 
minis celebritate praeclaros, nullo rerum humanarum prae- 
sidio munitos, quibus nimirum omnium egenis, quocumque 
terrarum peregrinarentur, aliena misericordia vivendum es- 
set. Isti tamen adeo obscuri, atque abjecti homines, nul- 
lisque magnis agendis rebus idonei tanta excelluerunt di- 
cendi facultate, tanta valuerunt ad persuadendum efficacia, 
ut excisis ubique locorum morum corruptelis, vitiorum il- 
lecebris radicitus extirpatis, inveteratis erroribus diffractis, 
non modo minutam ac vulgarem plebem suae voluntati obe- 
dire, sed ipsos quoque principes , ac potentissimos reges, 
et nobilissimos philosophos, et quibuslibet scientiarum di- 
sciplinis eruditissimos viros sibi coegerint assentiri, ac li- 
bentissimis animis Christi veri Dei fidem , ac religionem 
amplexari, fovere, amplificare. At, undenam illis tanta vis 
ac facultas, unde persuasionis efficacitas tanta derivata est? 
e divina videlicet Christi virtute, qui per universas terras 
ad edocendas novae suae Religionis mysteria gentes Apo- 
stolorum principes cum dimisit divino suo numine, ac prae- 
sidio corum sese operac, laboribus, ac periculis, cunctis vol- 
ventibus saeculis adfuturum est perbenigne pollicitus. 


— 14 — 


Quid vero, quod majorum gloria, suo ipsoram virtutum 
splendore , ingeniorum praestantia , doctrinae celebritate, 
‘ fortlunarum copia florentissimi quique homines adeo de Chri- 
sti divinitate penitus persuasi, et certi fuerunt, ut non modo 
ipsi omni obsequiorum ratione ut Deum venerati sint, sed 
ceteri universi quoque, ut haberent, et venerarentur, quan- 
tum in ipsis fuit, adlaborarint? De Christo namque vero 
Deo et publice, et privatim, de plano, ac de superiori loco 
summa animorum contentione locuti, et concionati sunt, ac 
doctissimas lucubrationes pervulgarunt. Quin immo ad 
ipsiusmet Christi notitiam barbaris populis afferendam pa- 
iriae charitatis obliti, honorum , ac dignitatum posthabita 
claritate, paternis contemptis opibus, ac deliciis, obstantium 
propinquorum , atque amicorum lacrymas , ac miserabiles 
preces aspernati per longinguas, efferatas, atque inhospita- 
les regiones peregrinari non dubitarunt. Neque vero eos ab 
hoc tam sancto , tam glorioso atque arduo incoepto ; aut 
itinerum difficultas, aut locorum ignoratio, atque incredi- 
bilis inclementia, aut procellis, praedonibus, scopulis, aliis- 
que horrendis monstris infestissimorum marium periculo- 
sissima navigatio, aut asperrimorum montium solitudo, aut 
ignoti coeli intemperantia, aut frigoris, aut aestus, aut fa- 
mis ac sitis intoleranda incommoda , aut novorum incola- 
rum intractabiles mores, et belluarum magis, quam homi- 
num particeps ingenium, aut innumera hujuscemodi impedi- 
menta absterruerunt. Cuncta videlicet pericula ,, et passim 
adversantes calamitates summa Christ charitas, atque inti- 
ma de illius divinitate persuasio superavit. Quid? Recolite, 
quaeso, Auditores , et ad mentem revocate nefarios cona- 
tus, ingeniosas molitiones, inusitatam crudelitatem, gravis- 
simas molestiarum moles, quibus ab ipso sacrosanctae Re- 

ligionis nostrae primordio ad Christianum nomen affligen- 
dum, et Christi ipsiusmet Divinitatem evertendam judaica 
primum perfidia, tum insana Ethnicorum superstitio adgres- 
sa est. Hei mihi! quam importuna , et permolesta hoc in 
loco, ubi mea maxime exsultaret, ac triumpharet oratio, 
tristissimarum rerum angit et perturbat animum cogitatio! 
Quocumque adspicio acerbitatum, dolorum, miseriaram, lu- 
ciuosarum cladium plena omnia cerno. Cerno animo ad com- 
mune omnium Christianorum exitium , ac perniciem hinc 
. foedissimo squalore obsitos carceres, ac speluncas, panthe- 
ras; tigres, leones, et ferocissimas id genus alias belluas , 
in immensum succrescentibus flammis accensos rogos, a pi- 
ce, ac resina effervescentes ollas aeneas, ardentissimas for- 
naces, prunis suppositis torrentes crates, illinc miserandum 
in modum torquentes , ac «discruciantes aculeos , infelices 
arbores, acrumnosas cruces, horrificas sagittas, atrocissimos 
districtos giadios, ac secures, acerbissimas virgas, scorpio- 
nes, plumbatas pilas, atque innumerabilia id genus formi- 
danda mortis instrumenta. Videre mihi jam videor valen- 
tissimos, et ad pulsandos, verberandosque homines exerci- 
tatissimos ad caedem imminentes lictores, inaudito quodam 
furore inflammatos tyrannos, praesides, ac magistratus uni- 
versos  minacissimis edictis in novam Christi. Religionem 
fulminantes, delectas audacissimorum militum manus ad con- 
quirendos, et extremo supplicio afficiendos Christianos hac 
illac. discurrentes. Versantur mihi ante oculos ingentes 0- 
mpium aetatum, atque ordinum Christicolarum catervae, qui 
ad iniquissima Praesidum tribunalia, tamquam, mansueta- 
rum ovium greges ad lanienam ultimis cruciatibus confi- 
ciendi a flagitiosissimis impictatis ministris adducuntur, at- 
que illis, ni sanctissimam Christi fidem ejurent, crudelissi- 

mum mortis genus subeundum denuntiatur. Hei mihi, quam 
dura, quam acerba, quam luctuosa, quam intolleranda, et 
ab omni prorsus humanitate aliena perferenda illis objiciun- 
“tur! tantam, tamque efferatam redolent crudelitatem , ut 
ipsam rerum earum recordationem animus refugiat , com- 
memorationem oratio reformidet. Alii videlicet ferro, atque 
acutissimis telis, ac sagittis confodiuntur, alii acerrimis vir- 
gis, ac bacillis, donec ultimum exhalent spiritum , vehe- 
mentissime caeduntur, alios extra urbem summo impetu ra- 
ptatos, et crepitantium saxorum turbine oppressos, furiata 
conficit multitudo, alios in amphitheatra demissos maxima 
fremebundae plebis adstante, et plaudente frequentia lace- 
rat, et consumit immanium belluarum fames. His viventibus, 
ac videntibus a vertice ad imos talos acerbissime detrahi- 
tur, ac laceratur cutis; his liquefactum, atque ebulliens plum- 
bum in ora injicitur; dura his bipenni guttura transfigun- 
tur, hos voracium flammarum absumit acerbitas, consumit 
illos adstrictarum glacies aquarum, asperrimaeque hyemis 
interimit rigor, ex altissimis montibus per saxa, rupesque 
praecipites nonnulli dejiciuntur, per pavimenta candentibus 
prunis inflammata coguntur alii ambulare , per arctissima 
vincula, durissimosque compedes aliorum tentatur constan- 
tia, aliorum vero per diuturnam inediam, ac vigilias, per 
ignominiosas, atque execratas cruces , perque gravissimas 
equuleorum distortiones. Sed jam sinite me, Auditores, ne 
vestrum, qui me tam diligenter attenditis, humanissimum 
ac mansuetum animum tot atrocissimis commemorandis re- 
bus nimium contristem, sinite, inquam, et bonorum spolia- 
tiones, vexationes, direptiones, in ultimas terras exilia, in- 
scctationes, maledicta, probra, convicia, et ceteras teterri- 
mas carnificinas , quibus ab ingeniosissima , et insanienti 

ethnicorum superstitione primaeva Christi Religio adflicta 
fuit, me silentio praeterire. Multo plura alioqui, et majora 
profecto ca sunt, quam ego valeam omnia nedum longa 
oratione percensere, sed ne delibare quidem, et summatim 
attingere. At vero nullum est tantum flumen ingenii, nulla 
dicendi tanta vis, atque copia, quae incredibilem, et pene 
divinam, non dicam animi aequitatem, non lenitatem, non 
fortitudinem, sed laetitiam, sed voluptatem, sed alacritatem, 
atque exsultationem, qua invicti Christi Athletae tot, tan- 
tosque cruciatus ac miserrimas mortes exceperint, pertule- 
rint, superarint, queat pro dignitate collaudare. Testis est 
fortissimorum omnium Christianae fidei adsertorum longe 
princeps, et singularis fortitudinis splendidissimum exem- 
plar Levita Stephanus, qui horrenda resonantium saxorum 
grandine appetitus jam jam moriturus flexis suppliciter ge- 
nibus tendens ad Christum Jesum ex ‘aperto coelo ipsius 
fortitudinem adspectantem manus suis ipsis inimicis admissi 
in se facinoris veniam, pacem, ac salutem a Deo clara voce 
exoravit. Testis est Levita Laurentius, qui a subiecto igne 
candentibus ferreis cratibus lenta morte perimendus impo- 
situs ad ipsum adstantem impiissimum tyrannum conversus 
subridens , in haec jocosa verba allocutus. est assatum est 
jam, versa et manduca. Testis est nobilis illa virgo Eulalia, 
quae tredecim annos nata vulneribus cum toto corpore con- 
fecta esset, praesentem tyrannum precata est, ut multo sale 
2spergeretur, quo sapidius amatissimo suo Christo e sua car- 
ne apponeret ferculum. Testis est Episcopus Cyprianus, qui 
dum necaretur bonorum suorum eum ipsum carnificem, a 
quo necabatur, heredem nuncupavit. Testes sunt Apollonia 
Virgo, et Agapitus Antistes , quorum altera in accensum, 
et paratum sibi rogum, inter ferocientes bestias alter liber- 

rima sua sponte sese iniecerunt. Testes sunt, ut innumera- 
biles alios brevitatis gratia praetermittam, tot infirmi, atque 
effeti senes, imberbes juvenculi, debiles foemellae, imbelles 
virgunculae, quibus universis quamquam non satis consilii 
ad verum penitus cognoscendum, nec virium ac roboris af- 
fatim ad perferendum suppeteret, tanta nihilosecius sapien- 
tia, lantaque divinitus firmitudine in suis quisque cruciati- 
bus sustinendis excelluerunt, ut metuendi magis, quam me- 
tuentes tyrannorum, ac magistratuum conspectum subirent, 
in ipsa vero tormentorum perpessione pro lamentabilibus 
querimoniis , et jucundissimas Deo persolvebant gratiarum 
actiones , et jucundissimas personabant cantilenas. Testes 
tot ipsorum ethnicorum millia, qui heroum nostrorum invi- 
cta fortitudine, atque alacritate vehementer permoti verum 
esse Christianorum Deum sibi persuadentes , liberrimeque 
confitentes ad nostram e vestigio Religionem amplectendam 
excitabantur. Testes imperatores, Reges, ac magistratus, qui 
ne obfirmata nostrorum constantia victi, ac superati .vide- 
rentur ad cos cmolliendos , inque suam sententiam tradu- 
cendos, a minis, ab ignominiis, a cruciatibus ad blanditias, 
ad honores, ad dignitates, ad amplissimorum praemiorum 
liberalissimas pollicitationes non semel quidem, sed iterum, 
atque iterum, at nequicquam transierunt. Testes vero jam 
ipsae, ipsac, inquam, belluae ferocissimae, et inanimata men- 
dacium Deorum templa, ac simulacra, quorum illae ad 
obiectorum Christianorum aspectum insita derepente posita 
feritate, quamque homines exuerant humanitatem quodam- 
modo indutae ad eorum sese pedes adulantes, ac blandien- 
tes abiecerunt, haec vero improviso labefactata motu sae- 
penumero corruerunt. E quibus sane rebus ommibus illud 
effectum est, ut quo magis aflligeretur, vexaretur, ac ra- 

piaretur, eo magis non in dies, sed in singulas ferme horas 
christianum nomen inclaresceret, effloresceret, amplificare- 
tur, et longe , lateque propagaretur. Occisorum videlicet 
Christi militum sanguis, ut scite, ac sapienter admodum 
Tertullianus inguiebat, foecundum semen erat, e quo uber- 
rima exsurgebat hac illac nova Christianorum seges suavis- 
simos fructus allatura. 

Sed illud quoque heic loci mecum animadvertatis oportet, 
Auditores, in qua urbe primum per atrocissima edicta, con- 
tumelias, cruciatus, supplicia , et universa mortis genera, 
supra fidem, ac modum, in nostram sacrosanetam Religio- 
nem saevitum est, in ea deinceps Religionem eamdem suni- 
mopere floruisse a publica, ac privata pietate positis plu- 
ribus, et magnificentissimis templis honestatam, ac decora- 
tam, maximis excultam esse caeremoniis, suarumque opum 
caput, ac praecipuum numquam casurum domicilium col- 
locasse. Et divino prorsus consilio factum est, ut cum for- 
midoloso armorum strepitu , et bellicosorum hominum ro- 
bore, ac devictarum gentium internecione trans Garaman- 
tas, et Indos veterum Romanorum prolatum sit imperium, 
eo terrarum. etiam, immo vero longius, latiusque abomina- 
tae prius Crucis vexillo, fortunatissimis Christi ducis auspi- 
ciis, apostolicorum virorum virtute, ac sanguine nostra fe- 
liciter prospereque propagata sit Religio. Jam nunc verissi- 
ma, et exploratissima habetur communi omnium sermone 
celebrata divina illa Hipponensis -Doctoris sententia : non 
ferro, scilicet, sed ligno Christum terrarum orbem domuisse. 
Jam cuneta, quae a continentissimis, intimoque summi Nu- 
minis instinctu excitatis viris tot ante saeculis fuerant de 
Christo Jesu praenuntiata, ad auspicatissimum exitum sunt 
perducta, et eversa ubique gentium inanium Deorum reli- 

gione adeptus est Christus gentes hacreditatem suam , et 
terrarum terminos possessionem suam. Nullus enim adeo ob- 
scurus, adeo remotus, atque abditus terrarum angulus est, 
quo faustissima Christi notitia, et sanctissima fides, et pa- 
cificam imperium non immigrarint: nulla neque tam bar- 
bara, neque tam immansueta, et ab omni omnino humani- 
tatis sensu aliena gens est , quae ad Christum pertinere 
maximopere non glorietur. Jam vanis humanae insanientis 
sapientiae improbatis, ac rejectis commentis ad sinceram, 
ac solidam mortalium felicitatem accomodata una Christi 
Jesu doctrina dominatur. Jam miseri, abiecti, afflicti, moe- 
rentes, calamitosi, ad summas angustias adducti, quod ho- 
minum genus maximo antea dedecori, ac despicatui habe- 
batur, omnium beatissimi putantur, ac praedicantur, miser- 
rimi e contrario, qui in beatorum numero ponebantur, di- 
vitiarum, opum, honorum, voluptatum , deliciarum cupidi 
amatores, et sectatores. Atque inde sane fit, ut ad cunetam 
Evangelii disciplinam formatis hominibus nihil paupertate, 
laboribus, calamitatibus, aerumnis, atque id genus adversis 
rebus antiquius, suavius, atque optatius contingat. CRUX 
enim, una Crue, per quam Christus Jesus deleto, quod erat 
contrarium nobis mortis chirographum, ac mortis principe di- 
vino plane consilio, atque admirabili providentia triumphato, 
factus est obtemperantibus sibi causa salutis aeternae. Crue, 
inquam, quo uno nomine universa laborum, calamitatum, 
molestiarum, poenarum, cruciatuum , aerumnarum genera 
comprehenduntur , tantopere hactenus detestata Crux una 
modo ubicumque locorum viget, regnat, et summo in ho- 
nore habetur. Crux enimvero praecipuum est, ac singulare 
totius Religionis insigne praesidium, ac firmamentum: Crua 
Ecclesiarum singularum pulcherrimum , et gloriosissimam 

decus, et amplitudo: Crue privatas Christianorum familias 
praesentissima tuetur, et conservat tutela: Crue clarissimis 
gemmis distincta Pontificalium ornamentorum maximum or- 
namentum est , et perillustris divinae eorum dignitatis te- 
stificatio. Crux regias coronas ad corum consecrandam, ac 
muniendam potestatem exornat, et illustrat: Crue milita- 
ribus vexillis inscripta ob certam, quam injicit, victoriac fi- 
duciam, acriores in praelia milites facit: Crux excelsa tem- 
plorum fastigia ad terrificos tonitruum impetus comprimendos 
tenet: Crux magnificentissimis obeliscis imponitur ad amplis- 
simum ornamentum: Crux in summis Civitatum, oppidorum, 
arciumque moenibus ad validissimum munimentum collocatur: 
Crux ad navigiorum proras efficta affulget ad depraeliantium 
ventorum furores coereendos, ac tempestates prohibendas : 
Cruci debent pauperes, aegroti, et calamitosi in suis quisque 
incommodis aequo animo, et molliter ferendis opportunum 
robur, et consolationem; in secundo, ac florenti fortunarum 
statu modestiam divites, continentiam, temperantiam ; Ju- 
venes in vitiosa , atque inconstanti adolescentia , virtutis 
amorem, constantiam; stabilitatem; senes leviorem, ac to- 
lerabiliorem difficilem, et miseram senectutem; peregrinan- 
tes in tanta itinerum varietate, ac periculis, in tantis la- 
tronum insidiis, et incursionibus expeditam rationem , ac 
securitatem. Per Crucem occultas, atque apertas inimicorum 
aggressiones, vaferrimos Daemonum astus , atque alias id 
genus tentationes detegimus, et superamus. Aut cibum, aut 
somnum capiamus, aut vigilemus, aut ambulemus, aut ru- 
sticemur , aut aliis quibuscumque occupationibus detinea- 
mur, ut omnia nobis fauste, feliciter , prospereque succe- 
dant, per Crucem efficitur. Norine per Crucem Chrislani ef- 
fecti, et firmati sumus? nonne per Crucem in singulas fer- 

me horas suscepta scelerum foeditate expiamur, et. imma- 
culatas summo Numini quotidie hostias immolamus, et su- 
peros nobis conciliamus? Nonne in illo miseriaram omnium 
miserrimo mortis puncto , in maximis illis et gravissimis, 
quibus tunc temporis summopere urgebimur , et conflicta- 
bimur molestiis, unica nobis praesto aderit Crue ad sub- 
sidium, ad solatium, ad saluberrimum levamentum? Ad sum- 
mam, ut omnia paucis complectar, quaecumque ad prae- 
sentem , ac futuram plenissimam nostram faustitatem, ac 
beatitudinem magis conducunt bona in una praecipue Cruce 
collocata habemus. 

At tibi uni, nisi resipueris, tibi umi, hominum pestilen- 
tissime Renane, cum tui similibus Christiani imperii exitia- 
libus monstris, ac prodigiis haec eadem Crua ad oppro- 
brium, ad supplicium, ad interitum sempiternum comparata 
est. Nonne sentis, bellua, quae sit frontis, proterviae, im- 
pudentiae tuae hominum querela, et liberrima indignatio ? 
Tune saeculi nostri infamia, de sanctissimo Jesu Christo, ad 
cujus terribile , et summa cum veneratione compellandum 
nomen omne genuflectitur coelestium, terrestrium, et in- 
fernorum tam impie, tam perverse, tam contumeliose gar- 
rire ausus es, ut multo pejus, quam olim per Hebraeos ef- 
fectus est, abiectionem plebis, et opprobrium hominum 
quantum in te fuit, effeceris? Itane vero? at responde mihi, 
funestissima Christianorum pernicies, in illis tuis impietatis, 
ineptiarum pestilentiae ad fastidium plenis libellis de summo 
salutis, ac Religionis nostrae auctore, ac principe, an de 
alio aliquo e tuo putidissimo, ac lutulento cerebro per so- 
mnium efficto Christo loqueris? Siccusne, tuique compos, an 
temulentus, ac delirus, vigilando, an somniando infames, 
ac monstrosas opellas illas coagmentasti? Et vinolenti, et ve- 

sani, et furiosi, et somniantis hominis recte sentientibus vi- 
ris ea scilicet videntur: tot, tantisque absurdis , et secum 
adversa fronte pugnantibus verbis, ac nugis referta sunt : 
tanta horrent absonarum rerum, ac mendaciorum foeditate, 
ac pravitate! Tunc obscurati, et cunctis cupiditatibus cae- 
cati intellectus tui tenebris immensam eam lucem, quae l- 
luminat omnem hominem venientem in hunc mundum per sum- 
mam audaciam, temeritatem, atque stultitiam obscurare au- 
sus es? Tu forsitan ad comparandum novum ignominiosis- 
simo nomini tuo decus, ad serviendum optimorum tuorum 
sodalium voluntati tantum improbitatis, ac prodigi adgredi 
non horruisti. At stultitia tua supplantavit gressus tuos: cui 
tot, tamque dedecorantes personas imponere non dubitasti, 
nunc per tot eruditissimorum hominum lucubrationes , di- 
sputationes , et egregias scripturas multo clarissimum , et 
gloriosissimum toto terrarum orbe effectum est Christi no- 
men, quamque de illius divinitate infirmare, et infuscare 
voluisti, multo solidior, atque illustrior et penitus magis, 
ac magis in ceterorum fidelium animis infixa est persuasio: 
te autem Christianae Religionis infamissimum proditorem , 
labem, ac flammam , tuique similia portenta et senes, et 
pueri, et docti, et indocti, et nobiles, et ignobiles, et cu- 
juscumque loci, et praesentis, et posterae aetatis, et saecu- 
lorum omnium homines exsecrabuntur. Tantumne stultissime 
ad aeternum, et maximum tuum dedecus, ac perniciem in- 
sanire, tantum audere improbitatis, atque flagitii potuisti, 
ut Christum verum Deum de vero Deo genitum negares, ut- 
que caetera ad hanc certissimam, ac divinam fidem spectan- 
tia tot mendaciis, et portentosis calumniis adspergeres? Nec 
divina Christ sanctitudo tot admirandis operibus meridiana 
luce clarius comprobata, nec sanctissima illius doctrina ab 

omni vel lévissimi erroris suspicione immunis, eruditissimo- 
rum, et sapientissimorum hominum omnium temporum, ac 
nationum praeclaris testimoniis summis laudibus celebrata, 
nec vicies centena millia, coque amplius invictorum heroum, 
qui ad Christi Divinitatem propugnandam, et confirmandam 
incredibili constantia, atque alacritate suam vitam profude- 
runt, neque concordissimus totius terrarum orbis consensus, 
et firmissima persuasio, neque alia haud dissimilia, mini- 
meque dubia veritatis argumenta te vecordem, te vesanum, 
te a recta ratione aberrantem ab hac tanta tua insania, aut 
potius furore deterruerunt? Quid? Cum plurimorum, et va- 
riarum rerum excellenti cognitione praestantem doctorem in 
aureis tuis libellis te jactites, recordari profecto debuisti tur- 
pissimum, et scelestissimum exitum ejusdem tuae dementiae 
participum, qui ab ultima Christianae rei memoria ad hane 
usque diem in solidissimum hocce fundamentum, et angu- 
larem lapidem Christum Jesum vecordia sua impingentes mi- 
‘ serrime sunt protinus dejecti, confracti, ac penitus contriti. 
Nec te pudet praestantem Parisiensis Facultatis Professorem 
patriam historiam ignorare? quae nimirum, cum virtute, et 
egregiis excellentium virorum facinoribus honestetur, maxi- 
meque illustretur, tum impudentissimi, atque impurissimi 
Volterii, ceterorumque frontis ejusdem, et sectae sodalium 
teterrima peste dedecorata, et foedissima Jabe est inquinata. 
Profers mihi ad inauditam tuam ostentandam eruditionem, 
tuique prodigiosi erroris confirmationem sacrarum Scriptura- 
rum testimonia, quas furacissimus, et fallacissimus qui es, 
praedo adeo verba, et sententias ad libidinem compilando, 
ct interserendo distorques, corrumpis, ac depravas, ut jam 
illae non Dei, non hominis, sed Diaboli, aut si quid pejus 
dici possit, verbum esse videantur. Novam en rebus Geo- 

graphicis peritiam ostentas, sed noctivagorum amentium mo- 
re terram obambulare videris. Ad Graecorum, atque He- 
bracorum, quorum nihil praeter fidem, ac pervicaciam cal- 
les, ac tenes; pueriles confugis scholas, ut infirmae, atque 
ineptae tuae causae patrocinium, et suffragationem inde au- 
cuperis, at major ex illis tibi existit ignominiae moles, multo 
magis tua causa infirmatur. Ignorasne, quod Hellenicae lin- 
guae tirones adolescentes nostros nescire puderet, non ger- 
manos tantum, sed Patrueles fratres, et nepotes, et cognatos 
Graecum nomen c3:)6 , et Hebraeum nx significare? per 


verbum >%yia non sententiarum delectum, sed eloquia, ser- 
mones, quibus et facta , et sententiae, et miracula expo- 
nuntur, denotari? Historicam Evangeliis abjudicas ratio- 
nem, e quibus tamen ipse omnia deformando, et menda- 
cia mendaciis coagmentando tuum illum de Christi vita mon- 
struosum commentarium effinxisti. Tot a Christo patratis sum- 
ma admiratione, ac veneratione dignis miraculis unus ipse 
impudentissime denegas fidem , atque ea nimiae hominum 
credulitati assignas: creduli profecto infensissimi Christi ad- 
versarii tui similes fuerunt pharisaei, creduli Hebraeorum 
Scribae, creduli Sacerdotes, qui a miraculorum Christi fre- 
quentia , et efficacitate sibi meluentes secum invicem con- 
sultantes dictitabant: quid facimus, quia hic homo multa si- 
gna facit . .. Totus mundus post eum abiit. Incredibili, qua 
Christus excellebat oris pulchritadine magna quadam veluti 
objecta figura captas gentes ad sibi assentienlum, atque adeo 
ad suam pro illius honore, ac nomine vitam effundendam 
Christum adduxisse autumas? O vere inauditam scitissimi , 
et lepidissimi doctoris nostri eruditionem ! Haec videlicet est 
illa singularis pulchritudo ab insita Christi divinitate, quam 
ipse scelestissime negas, profecta, de qua Regium Psaltem 

tanto saeculorum intervallo divino numine afflatum constat 
cecinisse: spectosus forma prae filiis hominum, diffusa est gra- 
tia in labiis tuis, propterea benedixit te Deus în aeternum. Sed 
ne longa ac nimis fastidiosa absonarum, atque abnormium 
rerum commemoratione nequicquam tempus teramus', ob- 
secro te, mi suavissime , et eruditissime HERNESTE, quid re- 
vera de Christo sentiendum est, quaenam de illius gestis re- 
bus pro veris habenda sunt, quaenam ut falsa rejicienda, 
cum contraria contrariis accumularis, et secum invicem re- 
pugnantia, quae de eodem simul vere nequaquam possunt 
aflirmari? Quid ergo? Haeret aqua, quid respondeat, nescit 
furcifer; nec mirum: sicut enim ipsa per se lucet veritas, et 
magna stat ingenita firmitate; ita error, et falsitas, quo 
magis fraudibus, ac mendaciis muniuntur, eo magis impe- 
diuntur, obscurantur, ac turpissime nemine impellente cor- 
ruunt. Sed o tui te tandem pudeat, ineptae tuae pudeat stul- 
titiae, tuarum te pudeat stultissimarum ineptiarum: obmu- 
(esce, putidissimum, ac foedissimum Christianae Religionis, 
rationis, ac societatis sepulchrum, in quo sane omne ratio- 
nis, ac Religionis lumen , omnis socialis charitas extineta 
penitus, ac sepulta est. Et nos, humanissimi Auditores, de 
tanto impietatis inusitato monstro , ad cujus pervicaciam , 
et sceleratissimam impudentiam declarandam, et constrin- 
gendam desunt Oratori verba, stomachari tandem aliquando 
desinamus. 

Ad nostram potius ipsorum utilitatem postremam hane ora- 
tionis partem convertamus, et nosmetipsos colligentes nobis- 
cum una reputemus, et excellentissimam agnoscamus digni- 
tatem nostram; divinae quippe naturae per Christi divinita- 
tem consortes effecti sumus: quo quid gloriosus, quid prae- 
stantius, quid divinius dici, aut excogitari potest? Nos ge- 

nus Dei electum, nos regale sacerdotium, nos gens sancta, nos 
populus acquisitionis, nos fili Der ut nominaremur, et revera 
essemus liberalissima Christi largitate, et caritate perfectum 
est: quod sì filù et haeredes, haeredes quidem Dei, cohaere- 
des autem Christi. De hac tanta igitur, tamque excellenti 
dignitate prae gloriosissimis, atque optatissimis quibusque 
dignitatibus, opibus, honoribus, dominationihus summopere 
nobis gratulandum et gloriandum arbitremur: in uno Chri- 
stiano nomine omne nostrum decus, omnem gloriam, et gau- 
dium collocatum existimemus. De isthoc igitur tam praecla- 
ro, tamque divino Christi dono, ac munere, quam maximas 
possumus, et continentes, et assiduas Deo Patri per ipsum- 
met Christum Jesum gratias agamus, et immortales habea- 
mus. Verumenimvero nihil profecto momenti ad emolumen- 
tum, et salutem nostram, immo plurimum ad ignominiam, 
ac perniciem christiani nominis una, atque inanis gloriatio 
habebit, nisi eam vitae integritate, morum innocentia , ac 
bonorum operum exercitatione honestemus, muniamus, ac 
tueamur. Fides enim sine operibus, ut omnes probe nostis, 
mortua est, nec auditores legis justi sunt, sed factores legis 
gustificabuntur. Christianorum autem quod sine gemitu, ac 
lacrymis dici non potest, maxima pars est, qui verbis con- 
fitentur se nosse Christum, factis vero negant, qui nimirum a 
Christo sanctissimis documentis, atque exemplis prorsus alie- 
nam exigunt vitam. Non simus, quaeso vos, ornatissimi, ac re- 
ligiosissimi Auditores, de praeposterorum hoc genere christia- 
norum; sed, quantum in nobis est, ad Evangelicam continen- 
tiae,et abstinentiae,ac sanctimoniae, plenam disciplinam totius 
vitae rationem conformemus. Quapropter abjiciamus, et longe 
a nobis amandemus superbiam, arrogantiam, iram, indignatio- 
nem, avaritiam, concupiscentiam malam, immunditiam, tur- 

pem sermonem , invidias , simtilationes , fraudes , 1 
machinationes, detractiones, mendacia, et alia hujuscemodi Li 
vitia, quae non modo Christiano, sed et homine quocum: Ò 
que liberaliter institato indigna sunt: Qui enim Christi sunt, l 
ut scie almodum Apostolus inquit, carnem suam cum vitàis, 

el concupiscentiis crucifixerunt. Contra ea quae Christiamos —— Pri 
maximopere decent virtutes amplectamur, et magna secte- 
mur sedulitate animi demissionem, injuriarum tolerantiam, Pi 

patientiam, benignitatem, modestiam, mansuetudinem, be- Si 

neficientiam, bonitatem, sinceritatem , et quae sunt pipa” 
modi virtutes, quae Christi sedulos imitatores Deo gratos, 
et jucundos, ceteris hominibus nos caros efficiunt; ad fra- 
ternam, ac mutuam praecipue caritatem excolendam, et con- 
fovendam quotidie incumbamus: ea namque gloriosissim b' 
Christianorum tessera, et pretiosissimum ornamentum est 
e qua velut e beatissima radice virtutes caeterae germin n 
tur, aluntur, ac roborantur. Saluberrimis Divi Pauli monitis 
obtemperantes » abnegemus impietatem, e saecularia deside- 
ria, sobrie, el juste, et piè i nul a nec o, um va- 
rietate, nec rerum vicissitudine a CIRO cparari tiamu 
et illi unice, et constantissime adbereamus, cio dies 
ac noctes in cunctis nostris dictis, ac factis, ci reliqua vi- 
tace ratione Christum intueamur, Christum geramus, (he 
stum cogitemus, Christum meditemur, Christum tolta anim, ® 
corporisque voluntate, et contentione imitemur, sempiter- 
nam cum Christo, et per Christum gloriam ac felicitatom 
consecuturi. Dixi. , x. 


Sir Cmristo DECUS OMNE , PATRI SIT GLORIA SUMMO , 

